ចំណុចពិសេស១០យ៉ាងរបស់មនុស្សឆ្លាត: '''ចំណុចពិសេសទាំង១០យ៉ាងរបស់មនុស្សឆ្លាតវៃ ដែលអ្នកគួរយកតម្រាប់តាម'''

ចំណុចពិសេសទាំង១០យ៉ាងរបស់មនុស្សឆ្លាតវៃ ដែលអ្នកគួរយកតម្រាប់តាម 
ប្រិយមិត្ត​ពិត​ជា​ឆ្ងល់​ថា ហេតុ​អ្វី​បាន​ជា​បុគ្គល​មួយ​ចំនួន​អាច​ជោគជ័យ​នៅ​ក្នុង​ជីវិត​បាន​ ខណៈ​ដែល​មនុស្ស​ភាគ​ច្រើន​​ផ្សេង​ទៀត​​បរាជ័យ​​មិន​សម​តាម​បំណង​របស់​ខ្លួន? ចម្ងល់​​នេះ នឹង​ត្រូវ​បកស្រាយ​​ខាងក្រោម​នេះ ដែល​បញ្ជាក់​ឲ្យ​ឃើញ​ថា ភាព​ជា​បុគ្គល​ជោគជ័យ​​ក៏​ជា​កើត​ឡើង​ពី​ភាព​ឆ្លាតវៃ​របស់​ពួក​គេ​ផ្ទាល់​​ជា​សំខាន់​ផង​ដែរ។ ភាព​ឆ្លាតវៃ​នេះ​ហើយ​ដែល​ជា​លក្ខណៈ​ពិសេស​ធ្វើឲ្យ​បុគ្គល​ប្រភេទ​នេះ​ខុស​ពី ​មនុស្ស​ដទៃ​ទៀត និង​អាច​សម្រេច​តាម​បំណង​របស់​គេ​បាន​។ ដូច្នេះ​តើ​​អ្វី​ទៅ​ជា​ចំណុច​ពិសេស​របស់​បុគ្គល​ឆ្លាតវៃ?

១ មិន​ឲ្យ​អតីតកាល​​បន្ត​​ប្រឡូកប្រឡាក់​បច្ចុប្បន្ន​កាល​របស់​ខ្លួន

បុគ្គល​ឆ្លាតវៃ​តែងតែ​គិត​ថា ការ​បរាជ័យ​គឺ​ជា​ឱសថ​ដ៏​ស័ក្ដិសិទ្ធិ​សម្រាប់​​ការ​អភិវឌ្ឍ​ដ៏​មាន​សក្ដានុពល​នៅ​ពេល​បច្ចុប្បន្ន។ ខុស​ពី​មនុស្ស​ទូទៅ​បុគ្គល​ប្រភេទ​នេះ​នឹង​មិន​អនុញ្ញាត​ឲ្យ​ស្នាម​អតីតកាល​ដឹក​មុខ​​​​​ខ្លួន​​នោះ​ឡើយ ពោល​គឺ​គេ​នឹង​ប្រើប្រាស់​​ភាព​​អាប់អួ​ទាំងនោះ​​​​ជា​ឱកាស​សម្រាប់​ក្លាយ​ខ្លួន​ជា​មនុស្ស​ជោគជ័យ​នៅ​ពេល​អនាគត។

២​ គិត​អ្វី​ដែល​វិជ្ជមាន​ជានិច្ច​​​​​

បុគ្គល​ឆ្លាតវៃ តែងតែ​​គ្រប់គ្រង​​អារម្មណ៍​របស់​ខ្លួន​ជានិច្ច ហើយ​គេ​ផ្ដោត​​លើ​ចំណុច​នោះ​​យ៉ាង​សុទិដ្ឋិនិយម​បំផុត។ បុគ្គល​ប្រភេទ​នេះ​យល់​ឃើញ​ថា  ​ប្រសិន​បើ​គំនិត​ផុស​ចេញ​ឡើង​​មក​ហើយ​នោះ​ ភាព​ជោគជ័យ​ក៏​អាច​កើត​មាន​បាន​ដែរ ហើយ​ជីវិត​របស់​គេ​នឹង​មាន​ភាព​ល្អ​ប្រសើរ និង​​រីករាយ​ជាង​នេះ​តាម​រយៈ​គោលការណ៍​ចំនួន​៦ គឺ​​​ការ​ស្រមើស្រមៃ យក​ចិត្ត​ទុកដាក់ បង្កើត កសាង ​ផ្លាស់ប្ដូរ​ និង​ក្តី​ស្រលាញ់។​​

៣ ហ៊ាន​ប្រឈមមុខ​នឹង​បញ្ហា

ទោះបី​ជា​បញ្ហា​​​មាន​១លាន​ជំពូក បុគ្គល​ឆ្លាតវៃ​នៅ​តែ​ស្ថិត​នៅ​ក្នុង​ខ្សែត្រៀម​ជានិច្ច​ ដោយ​ប្រើប្រាស់​សមត្ថភាព​ដ៏​ឆ្លាតវៃ និង​ច្នៃប្រឌិត ​រិះរក​វិធីសាស្ត្រ​ផ្សេងៗ​សម្រាប់​ដោះស្រាយ​បញ្ហា​ទាំងនោះ​ដោយ​ស្វាហាប់​បំផុត។ នៅ​ពេល​ដែល​ខ្លួន​ដួល គេ​នឹង​ងើប​​ឡើង​វិញ​ម្តង​ទៀត ហើយ​​ព្យាយាម​សម្លឹង​មើល​ទៅ​មុខ​ដោយ​មិន​ងាករេ ដោយ​ឆ្លៀត​​យក​ឱកាស​ប្រែក្លាយ​ភាព​បរាជ័យ​ទាំង​នោះ​ ជា​ទុន​សម្រាប់​​អភិវឌ្ឍ​ខ្លួន​ឯង​នៅ​ពេល​​ខាងមុខ។​​​

៤ មិនខ្វល់ពីការរិះគន់របស់អ្នកដ៏ទៃ

បុគ្គលឆ្លាតវៃមិនខ្វល់យកត្រចៀកស្ដាប់ ទស្សនអវិជ្ជមានរបស់អ្នកដ៏ទៃមកជ្រៀតជ្រែកជីវិតផ្ទាល់ខ្លួននោះ​ឡើយ។បុគ្គលប្រភេទនេះតែងតែគិតថា ពិភពលោកពិតជាមិនអាចបំបាត់បានឡើយនូវបុគ្គលគួឲ្យសង្ស័យ​បុគ្គលគួឲ្យស្អប់ខ្ពើម និងបុគ្គលដែលចូលចិត្តចំអកឡកឡឺយដល់អ្នកដ៏ទៃ។ ដូច្នេះខ្លួនត្រូវតែឈរនៅជ្រុងម្ខាង​នៃបុគ្គលទាំងនេះ ហើយស្រវាចាប់យកមនុស្សដែលមានតម្លៃ និងមហិច្ឆតាដ៏មោះមុតឲ្យស្ថិតនៅជមួយខ្លួន​ជានិច្ច។

Thank You So much Saut Tangly (CAMHR>COM)

៥ មិនចំណាយពេលឥតប្រយោជន៍

ការចំណាយពេលឥតប្រយោជន៍គឺជាអ្វីដែលបុគ្គលឆ្លាតវៃស្អប់បំផុត។ ខុសពីមនុស្សទូទៅ បុគ្គលប្រភេទនេះ​តែងរត់ប្រណាំងប្រជែងជាមួយនឹងពេលវេលាជានិច្ច ដោយព្យាយាមរិះរកទម្លាប់ល្អៗ ដើម្បីបង្កើនភាពឆ្លាត​វៃរបស់ខ្លួន ក៏ប៉ុនន្តែ មិនមែនជាការខិតខំប្រឹងប្រែងហួសហេតុហើយគ្មានលទ្ធផលអ្វីជាដុំកំភួននោះឡើយ។

៦ ​​ធ្វើ​ការ​ដោយ​មិន​តក់ក្រហល់

មនុស្ស​ភាគច្រើន​តែង​ចង់​បាន​អ្វីៗ​ភ្លាមៗ​តាម​ចិត្ត​ចង់​របស់​ខ្លួន​យ៉ាង​តក់ក្រហល់​ និង​​ងាយស្រួល​បំផុត។ក៏ប៉ុន្តែ​សម្រាប់​បុគ្គល​​ឆ្លាតវៃ​វិញ ការ​​ធ្វើ​ដំណើរ​ដ៏​ត្រឹមត្រូវ​លើ​ផ្លូវ​របស់​ពួកគេ​​ប្រចាំថ្ងៃ​ដោយ​ការ​រង់ចាំ និង​ការ​អត់ធ្មត់​​ នឹង​នាំ​​ខ្លួន​ទៅ​រក​គោលដៅ​របស់​ខ្លួន​យ៉ាង​ពិត​ប្រាកដ​នា​ពេល​អនាគត។

៧ ធ្វើ​អ្វី​តាម​សមត្ថភាព​របស់​ខ្លួន

សម្រាប់​បុគ្គល​ឆ្លាតវៃ ការ​ផ្ដោត​សំខាន់​ទៅ​លើ​អ្វី​ដែល​ខ្លួន​អាច​ធ្វើ​បាន​គឺ​ជា​រឿង​ចាំបាច់​បំផុត​សម្រាប់​ខ្លួន ដើម្បី​ឆ្លើយតប​ទៅ​នឹង​កាលៈទេសៈ​មិន​​អំណោយផល​ណា​មួយ។ បុគ្គល​ប្រភេទ​នេះ​ដឹង​ថា ​សេចក្ដី​សុខ​ផ្លូវ​ចិត្ត​គឺ​ជា​សោភណភាព​នៃ​ប្រាជ្ញា​ស្មារតី ដែល​ឃើញ​​​​​មាន​ភាគ​ច្រើន​បំផុត​​នៅ​ពីក្រោយ​ភាព​ជោគជ័យ​ទាំងពួង។​​​

៨ ដកខ្លួនថយពីមនុស្សនាំទៅរកបរាជ័យ

ការចំណាយពេលវេលាចែករំលែកបទពិសោធន៍ល្អៗ ដែលមានតម្លៃ និងគុណប្រយោជន៍ជាមួយក្រុមគ្រួ​សារមិត្តភ័កិ្ដ និង បុគ្គលជិតស្និទ្ធផ្សេងទៀត គឺជាផ្នែកមួយ ដែល​​បុគ្គល​ឆ្លាតវៃ​ត្រូវ​​ធ្វើ។ ក៏ប៉ុន្តែ ​ ចំណុច​នេះ​ក៏​មាន​ដែន​កំណត់​របស់​វា​ដែល​បុគ្គល​ឆ្លាតវៃ​ត្រូវ​ កំណត់​ចំពោះ​មនុស្ស​ដែលនាំទៅ​រក​មាត់​ជ្រោះ។ ដូច្នេះ​មាន​តែ​បុគ្គល​មាន​គំនិត​សុទិដ្ឋិនិយម​ខ្ពស់​ ឆ្លាតវៃ និង ​គួរឲ្យ​គោរព​ប៉ុណ្ណោះ​ ដែល​បុគ្គល​ប្រភេទ​នេះ​​ត្រូវ​រាប់អាន។

៩ មិនក្រអឺតក្រទម ឬ វាយឫក

មិត្តអ្នកអានធ្លាប់ឃើញមនុស្សឆ្លាតវៃ បានបង្ហាញអាកប្បកិរិយាឆ្គាំឆ្គង ឬ ក្រអឺតក្រទមមើលងាយអ្នកដ៏ទៃ

ដែរ​ឬទេ? ចំពោះ​ទង្វើ​ទាំង​នេះ​វា​ពិបាក​នឹង​ទទួល​យក​ណាស់​សម្រាប់​បុគ្គល​ឆ្លាតវៃ ពោល​គឺ​ការ​បន្ទាប​ខ្លួន ​​មិន​អូត​សរសើរ​ខ្លួន​ឯង និង​ការ​​ត្រេកត្រអាល​នឹង​​ការ​សរសើរ​របស់​អ្នក​ដទៃ ​គឺ​ជា​អ្វី​​ដែល​បុគ្គល​​ប្រភេទ​នេះ​ត្រូវ​រក្សា​ឲ្យ​បាន។

១០ អរគុណគ្រប់យ៉ាងដែលបានផ្ដល់មកឲ្យខ្លួន

បុគ្គល​ឆ្លាតវៃ​​ពិត​ជា​យល់​ដោយ​ខ្លួន​ឯង​​ថា ពិភពលោក​យើង​​នេះ​នឹង​មិន​នៅ​ស្ថិតស្ថេរ​​ជា​មួយ​ពួកគេ​​ជានិច្ច​នោះ​

ឡើយ​។ គេ​ជឿជាក់​ថា​អំណាច​នៃ​អំពើ​ល្អ និង​ទង្វើ​មិន​អាត្មានិយម​ដ៏​សាមញ្ញ​មួយ​ធ្វើ​ឡើង​ទៅ​លើ​​​​អ្នក​ដទៃ​ដោយ​ស្នាមញញឹម​​​អាច​ផ្លាស់ប្ដូរ​ជីវិត​​របស់​ពួកគេ និង​ខ្លួន​ឯង​យ៉ាង​ល្អ​ប្រសើរ​​បាន៕